b'\n_START_ARTICLE_\nNebo v o\xc4\x8desu lipicanca\n_START_SECTION_\nVsebina\n_START_PARAGRAPH_\nAlmira je uporna 16-letnica, h\xc4\x8derka priseljencev iz Bosne, ki pa \xc5\xbeivi v Sloveniji skoraj od rojstva. Z o\xc4\x8detom in mamo, ki sta bila pred vojno u\xc4\x8ditelja v Sarajevu, se veliko seli in tako pride v Lipico. Novemu okolju se nikakor ne more privaditi. \xc4\x8ceprav ima Almira star\xc5\xa1e po svoje zelo rada, se z njima nenehno prepira. V Lipici se na za\xc4\x8detku po\xc4\x8duti nesre\xc4\x8dno, nih\xc4\x8de je ne razume in tudi prijateljic nima. Ker se boji konjev, ji \xc5\xbeivljenje v Lipici ni v\xc5\xa1e\xc4\x8d, zato pobegne od doma. Odpravi se v Ljubljano k teti Jeleni, kjer se spoprijatelji s sestri\xc4\x8dno Mojco. Ta jo uvede  v razgibano najstni\xc5\xa1ko \xc5\xbeivljenje, kjer se prvi\xc4\x8d sre\xc4\x8da z drogo in alkoholom ter posledi\xc4\x8dno tudi s policijo. Ob ponovnem snidenju Almirina mama in teta Jelena pozabita na spore. Skupaj se vrnejo v Lipico, kjer se Almiri ob pomo\xc4\x8di Medee nove prijateljice Andreje, ki jo spozna v \xc5\xa1oli uspe otresti strahu pred konji, vzljubi starej\xc5\xa1o kobilo Batosto, nau\xc4\x8di se pa tudi jahati.   _NEWLINE_Alja\xc5\xbe je sin konjarja Mihe, ki obo\xc5\xbeuje konje in veliko prostega \xc4\x8das pre\xc5\xbeivi z njimi.  Zaposli se v Ljubljani. Ko izve, da je njegov ljubljenec, \xc5\xberebec Mi\xc5\xa1ko, nevarno zbolel in da so ga odpeljali v Ljubljano na operacijo, mu posveti ves svoj \xc4\x8das. Da odpoved v slu\xc5\xbebi in se honorarno zaposli na veterinarski kliniki. Nazadnje Mi\xc5\xa1ku le uspe ozdraveti, z o\xc4\x8detom uspe zgladiti nesoglasja, z Medeo pa postaneta par. _NEWLINE_Medea je  17-letna najstnica, ki obo\xc5\xbeuje konje in le z njimi je zares sre\xc4\x8dna.  Medea se zelo nave\xc5\xbee na konja Maestoso Monteaura, ki ga sama poimenuje Angel. Zato je zelo \xc5\xbealostna, ko jo mama preseneti z novico, da se selita v M\xc3\xbcnchen. \xc4\x8ceprav ne \xc5\xbeeli, je prisiljena oditi z njo. Toda ko dopolni osemnajst let, se sama vrne v Lipico. Po odhodu Alja\xc5\xbea se zaposli v kobilarni in z velikim veseljem skrbi za konje, \xc5\xa1e posebej za Angela, katerega \xc5\xbeeli odkupiti. Toda nenadoma se pojavi skrivnostni kupec, ki ponudi za konja dvakrat vi\xc5\xa1jo ceno. Medea je zelo razo\xc4\x8darana in prizadeta, zato pono\xc4\x8di s konjem pobegne. Alja\xc5\xbe in Medeina mama Silvia ju naslednji dan gresta iskat s konjema, a ju ne najdeta, ko nenadoma Alja\xc5\xbea pokli\xc4\x8de Almira in mu pove, da sta gotovo \xc5\xa1la h gradu Miramar pri Trstu, saj je Medea Almiri neko\xc4\x8d pripovedovala o tem gradu, ki ga je imela zalepljenega na steni svoje sobe in to je bilo tudi edinikrat, ko je omenila svojega o\xc4\x8deta, ki naj bi ju z mamo zapustil. Alja\xc5\xbe in Silvia jo res najdeta skrito v gozdu zraven gradu skupaj z Angelom. Ko se je Medea ravno hotela posloviti od Angela, ki bi ga odpeljal njegov nov lastnik (ki je bil njena mama), ji Silvia pove, da je on zdaj njen konj, saj ga je prepisala nanjo. Od mame je izvedela tudi, da ju o\xc4\x8de ni zapustil, ampak ga je ona nagnala stran. Na koncu se zgodba sre\xc4\x8dno zaklju\xc4\x8di, saj z mamo zgladita nesoglasja, Medea in Alja\xc5\xbe pa postaneta par.\n_START_SECTION_\nIzdaje in prevodi\n_START_PARAGRAPH_\nPrva slovenska izdaja romana iz leta 2010 (COBISS)'